PATVIRTINTA

Klaipėdos sutrikusio

vystymosi kūdikių namų

direktorės A. Nikolajevienės

2014-07-29 įsakymu Nr. 117-B-1

**KLAIPĖDOS SUTRIKUSIO VYSTYMOSI KŪDIKIŲ NAMŲ DARBUOTOJŲ, SUSIDŪRUSIŲ SU GALIMA KORUPCINIO POBŪDŽIO NUSIKALSTAMA VEIKA, ELGESIO TAISYKLĖS**

**I SKYRIUS**

**BENDROSIOS NUOSTATOS**

1. Klaipėdos sutrikusio vystymosi kūdikių namų (toliau – Kūdikių namų) darbuotojų, susidūrusių su galima korupcinio pobūdžio nusikalstama veika, elgesio taisyklės (toliau – Taisyklės) reglamentuoja, kaip privalo elgtis Kūdikių namų darbuotojai, susidūrę su galima korupcinio pobūdžio nusikalstama veika Kūdikių namuose arba gavę apie tai informacijos. Taisyklės parengtos vadovaujantis LR Sveikatos apsaugos ministro 2014 m. liepos 7 d. įsakymu Nr. V-773 patvirtintomis Asmens sveikatos priežiūros įstaigų darbuotojų, susidūrusių su galima korupcinio pobūdžio nusikalstama veika, elgesio taisyklėmis.

2. Taisyklės privalomos visiems Kūdikių namų darbuotojams.

**II SKYRIUS**

**KŪDIKIŲ NAMŲ DARBUOTOJO VEIKSMAI, SUSIDŪRUS SU GALIMA KORUPCINIO POBŪDŽIO NUSIKALSTAMA VEIKA**

3. Pacientui, jo artimiesiems ar kitiems pacientui atstovaujantiems asmenims, kitiems lankytojams atliekant veiksmus, kurie galėtų būti traktuojami kaip kyšio (toliau – kyšis) davimas, Kūdikių namų darbuotojas turi aiškiai pasakyti ir savo elgesiu parodyti, kad netoleruoja kyšių davimo ir ėmimo, bei įspėti, kad už tokią veiką gresia atsakomybė.

4. Kūdikių namų darbuotojas paciento artimiesiems ar kitiems pacientą atstovaujantiems asmenims, lankytojams turi paaiškinti, kad bet koks siūlymas ar pažadas duoti kyšį taip pat gali būti traktuojamas kaip neteisėtas veiksmas ir už jį gresia atsakomybė.

5. Kūdikių namų darbuotojas turi išsamiai paaiškinti paciento artimiesiems ar kitiems pacientą atstovaujantiems asmenims, lankytojams, kad už Kūdikių namuose teikiamas paslaugas yra apmokama valstybės biudžeto lėšomis.

6. Jei paciento artimasis ar kitas pacientą atstovaujantis asmuo, lankytojas neatsižvelgdamas į Kūdikių namų darbuotojo prieštaravimą, paliko kyšį ir pasišalino iš Kūdikių namų darbuotojo faktinės darbo vietos, darbuotojas turi apie tai nedelsdamas informuoti Kūdikių namų vadovą ar Kūdikių namų darbuotoją, vadovo įgaliotą vykdyti korupcijos prevenciją ir kontrolę (toliau – įgaliotas asmuo).

7. Įgaliotas asmuo turi pakviesti iš anksto tokiems atvejams nagrinėti Kūdikių namų vadovo įsakymu sudarytą komisiją, kuri turi atlikti paciento artimųjų, jį atstovaujančių asmenų, lankytojų palikto kyšio aprašymą ir apskaitą.

8. Kūdikių namų darbuotojas, kuriam buvo paliktas kyšis, turi pateikti rašytinį pranešimą (1 priedas) Kūdikių namų vadovui, kuriame turi nurodyti vardą, pavardę, pareigas ir su galima korupcinio pobūdžio nusikalstama veika susijusias aplinkybes (susiję asmenys, vieta, laikas ir t.t.). Pranešimas Kūdikių namų vadovui turi būti įteiktas tą pačią dieną.

9. Kūdikių namų vadovo pasirašytas pranešimas apie galimą kyšio davimo faktą tą pačią dieną el. paštu turi būti išsiųstas Specialiųjų tyrimų tarnybai (toliau – STT).

10. Jei paciento artimieji, jį atstovaujantys asmenys, lankytojai nepaliko siūlyto kyšio, Kūdikių namų darbuotojas, kuriam buvo siūlytas kyšis, turi ne vėliau kaip kitą darbo dieną Kūdikių namų vadovui pateikti rašytinį pranešimą, kuriame turi nurodyti visas su įvykiu susijusias aplinkybes (susiję asmenys, vieta, laikas ir t.t.).

11. Apie Taisyklių 9 punkte nurodytus atvejus įgaliotas asmuo privalo ne vėliau kaip per 5 darbo dienas raštu informuoti Lietuvos Respublikos sveikatos apsaugos ministerijos Korupcijos prevencijos skyrių.

**III SKYRIUS**

**ĮGALIOTŲ ASMENŲ VEIKSMAI, GAVUS PACIENTO ARTIMŲJŲ, PACIENTĄ ATSTOVAUJANČIŲ ASMENŲ, LANKYTOJŲ PRANEŠIMĄ APIE GALIMĄ KORUPCINIO POBŪDŽIO NUSIKALSTAMĄ VEIKĄ**

12. Jei paciento artimieji, pacientą atstovaujantys asmenys, lankytojai įgaliotam asmeniui pranešė apie galimą korupcinio pobūdžio nusikalstamą veiką Kūdikių namuose, jis turi būti informuojamas, kad įgaliojimus tirti korupcinio pobūdžio nusikalstamas veikas turi STT.

13. Apie šių Taisyklių 12 punkte nurodytą gautą informaciją Kūdikių namų vadovas (kai informaciją gauna Kūdikių namų vadovo įgaliotas asmuo) ne vėliau kaip kitą darbo dieną el. paštu privalo pranešti STT.

14. Jei informacija buvo gauta anonimiškai telefonu ar raštu, Kūdikių namų vadovas apie tokį įvykį turi ne vėliau kaip kitą darbo dieną raštu informuoti STT.

15. Jei paciento artimieji, jį atstovaujantys asmenys, lankytojai kreipėsi į įgaliotą asmenį, nurodydami, kad galimai provokuojami atlikti korupcinio pobūdžio nusikalstamą veiką, nes, jų nuomone, vilkinamas sveikatos būklės ištyrimas, sveikatos priežiūros paslaugų teikimas ir t.t., jam turi būti pasiūloma parašyti pareiškimą įgaliotam asmeniui. Šis pareiškimas tiriamas Kūdikių namų nustatyta tvarka.

16. Apie 12, 14 ir 15 punktuose nurodytais atvejais gautus paciento artimųjų, jį atstovaujančių asmenų, lankytojų pranešimus įgaliotas asmuo privalo ne vėliau kaip per 5 darbo dienas raštu informuoti Lietuvos Respublikos sveikatos apsaugos ministerijos Korupcijos prevencijos skyrių.

**IV SKYRIUS**

**TAISYKLIŲ ĮGYVENDINIMAS KŪDIKIŲ NAMUOSE**

17. Informaciją apie Taisyklių įgyvendinimą Kūdikių namų darbuotojams teikia įgalioti asmenys.

**V SKYRIUS**

**BAIGIAMOSIOS NUOSTATOS**

18. Pateikiant pasirašyti darbo sutartį naujai priimamiems darbuotojams kartu pateikiamos pasirašytinai susipažinti Taisyklės.

19. Už Taisyklių nesilaikymą Kūdikių namų darbuotojams taikomos poveikio priemonės teisės aktų nustatyta tvarka.